钦定古今图书集成/明伦汇编/氏族典/第204卷 > 高万兴〈弟万金〉
## 钦定古今图书集成/明伦汇编/氏族典/第204卷 > 高万兴〈弟万金〉

按《五代史高万兴传》：“万兴，河南人也。唐末，河西属李
茂贞，茂贞将胡敬璋为延州刺史，万兴与弟万金俱
事敬璋为骑将。敬璋死，万兴兄弟以其部下数千人
降梁。梁太祖兵屯河中，以兵应万兴，攻丹州，进攻延
州，乃以万兴为延州刺史、忠义军节度使，以万金为
保大军节度使。万兴累迁检校太师兼中书令，封渤”
海郡王。贞明四年，万金卒，乃以万兴为鄜延节度使，
进封延安郡王，徙封北平王。梁亡，庄宗入洛，万兴尝
一来朝。同光三年，卒于镇。